Jack Ryan: Shadow Recruit
Juoni

Kuultuaan syyskuun 11. päivän terroriteoista, London School of Economicsissa opiskellut John Patrick "Jack" Ryan liittyy Yhdysvaltain merijalkaväkeen. Afganistanissa hänen helikopterinsa ammutaan alas ja hänen selkärankansa vaurioiutuu vakavasti, kun hän pelastaa kahta muuta sotilasta. Fysioterapian aikana hän tutustuu kolmannen vuoden lääketieteen opiskelijaan, Cathy Mulleriin, sekä CIA:n virkamieheen Thomas Harperiin, joka pyytää häntä käymään taloustutkintonsa loppuun värvätäkseen hänet sen jälkeen analyytikoksi yksikköönsä.
Kymmenen vuotta myöhemmin Ryan työskentelee peitetehtävissä Wall Streetilla osakemarkkinoiden analyytikkona löytääkseen terroristeille suunnattuja rahoituksia. Venäjä häviää YK:n äänestyksessä Turkin läpi kulkevasta uudesta öljyputkesta, mikä ajaa Venäjän siten heikompaan asemaan öljyn viennin kanssa. Yhdysvallat äänestää öljyputken puolesta, minkä Venäjän diplomaatit sekä sisäministeri Sorokin tulkitsevat taloudellisen sodan julistamiseksi. Samaan aikaan Ryan huomaa Venäjän tehneen huomattavia Yhdysvaltain dollariin liittyviä tilinsiirtoja, eikä tiedostoihin päässyt käsiksi. Siirroista vastasi liikemies Viktor Cherevin, joka toimi sisäministeri Sergey Sorokinin kanssa muun Venäjän hallituksen selän takana Yhdysvaltoja vastaan.
Ryan ilmoittaa tiedoistaan Harperin yhteyshenkilölle, jonka mukaan Ryanin itse täytyy mennä Moskovaan. Ryanin esimies Rob Behringer on yksi Cherevinin liiketuttavista ja Ryan suostuttelee tämän päästämään hänet Moskovaan tekemään tilintarkastuksen. Paikan päällä Embee Deng, Cherevin Groupin lähettämä turvamies, yrittää salamurhata hänet. Tapettuaan miehen, Ryan lähettää CIA:lle hätäsanoman ja tapaa Staraya Squarella itse Harperin. Ryan kertoo Cherevinin pyrkivän sijoituksillaan tekemään Yhdysvalloista haavoittuvan, jolloin ennen sijoitusten uudelleenmyyntiä toteutettava terroristi-isku romahduttaisi dollarin ja ajaisi kaikki muut maat Venäjää lukuun ottamatta uuteen samanlaiseen lamaan kuin 1930-luvulla.
Kun Ryan tapaa Cherevinin seuraavana päivänä, hän saa kuulla tilinsiirtoja koskevien ongelmayritysten olleen myyty. Sillä välin, Muller, joka oli nyt Ryanin kihlattu, oli saapunut itsekin Moskovaan, koska epäili häntä salasuhteesta. Vastoin naimattomien parien protokollaa, Ryan tunnustaa työskentelevänsä CIA:lle. Tämän johdosta Harper värvää Mullerin osallistumaan suunnitelmaan murtautua Cherevinin toimistoon. Parin ollessa illallisella Cherevinin kanssa, Ryan esittää epäkohteliasta ja poistuu päästäkseen Cherevinin toimistoon lataamaan tiedostot. Tiedostoista paljastuu, että terrori-isku tapahtuisi huomenna ja että Cherevin aikoi romahduttaa myös Kiinan ja Japanin taloudet. Illallisen jälkeen Cherevinin miehet löytävät CIA:n piilopaikan ja kidnappaavat Cathyn, mutta Jack onnistuu pelastamaan hänet ja pakenemaan Yhdysvaltoihin.
Ryanille ja CIA:lle paljastuu, että Cherevinin pojan, Aleksandrin, kuolema oli lavastettu. Aleksandr oli Yhdysvalloissa adoptiovanhempiensa kanssa peitetehtävissä valenimellä Aleksandr Borovsky. Ryan keksii Aleksandrin piilopaikan ja selvittää myös tulevan terrorihyökkäyksen kohteen, joka on itse Wall Street. Hän huomaa poliisiajoneuvoksi naamioidun auton ja lähtee tämän perään. Hän ajautuu kamppailuun Aleksandrin kanssa ja huomaa pommin olevan ajoneuvon sisällä. Hän ei kykene purkaamaan pommia, joten hän kaappaa auton, ohjaa sen East Riveriin, ja hyppää ulos ennen kuin pommi räjähtää ja tappaa Aleksandrin. Venäjällä Sorokin ja muut salaliittolaiset tappavat Cherevinin rangaistuksena epäonnistumisesta sekä osallisuutensa peittämiseksi. Ryan ja Harper saavat myöhemmin kutsun Valkoiseen taloon tapaamaan Yhdysvaltain presidenttiä.